શીર્ષક: ચાઇનીઝ ન્યૂ યર : ‘યર ઑફ પિગ’ વિશે તમે કેટલું જાણો છો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ તહેવાર એ માટે પણ ખાસ છે કેમ કે ચીની જ્યોતિષ અનુસાર આ વર્ષનું પશુ ડુક્કર છે. 

ચીની રાશિ ચક્રના અનુસાર દર વર્ષ એક પશુ સાથે સંબંધિત હોય છે. 

ચીની જ્યોતિષશાસ્ત્ર અનુસાર દરેક વ્યક્તિના જન્મના વર્ષનું પ્રતિનિધિત્વ એક પશુ કરે છે કે જે તમારી પર્સનાલિટી અને જીવન વિશે ઘણું બધું કહે છે. 

અન્ય લોકો માટે ચાઇનીઝ ન્યૂ યર પરિવાર સાથે મિલનનો સમય છે.

 આ દરમિયાન વયસ્કો દ્વારા બાળકોને લાલ પૅકેટ આપવામાં આવે છે જેમાં પૈસા હોય છે. 

આ તહેવાર દરમિયાન મોટી સંખ્યાં લોકો દેશ-વિદેશથી પરત ઘરે ફરે છે. 

તમે આ વાંચ્યું કે નહીં?

ચાઇનીઝ કેલેન્ડર સિસ્ટમ શું છે?

ચીનના નવા વર્ષની શરૂઆત ચંદ્ર પર આધારિત કેલેન્ડરના છેલ્લા મહિનાના અંતિમ દિવસ (5 ફેબ્રુઆરી 2019)થી થાય છે.

આ નવા વર્ષનું સમાપન પહેલા મહિનાના 15મા દિવસે (19 ફેબ્રુઆરી 2019) લાલટેન ઉત્સવ સાથે થાય છે. 

લુનાર કેલેન્ડર ચંદ્રના ચક્ર પર આધારિત હોય છે. એ કારણોસર દર વર્ષે રજાઓની તારીખમાં ફેરફાર નોંધાય છે.

સામાન્ય પશ્ચિમી કેલેન્ડર પ્રમાણે ચાઇનીઝ ન્યૂ યર 21 જાન્યુઆરીથી 20 ફેબ્રુઆરી વચ્ચે આવે છે. 

પશુ આધારિત રાશિની સિસ્ટમ શું છે?

ચાઇનીઝ રાશિમાં 12 અલગઅલગ પશુઓ હોય છે : ઉંદર, બળદ, વાઘ, સસલું, ડ્રેગન, સાપ, ઘોડો, ઘેટું, વાનર, કૂકડો, શ્વાન અને ડુક્કર.

દરેક પ્રાણીની રાશિની અલગ અલગ ખૂબીઓ હોય છે. 

ચાઇનીઝ દંતકથા અનુસાર ભગવાન બુદ્ધે પૃથ્વી છોડ્યા પૂર્વે બધાં જ પ્રાણીઓને પોતાની પાસે બોલાવ્યાં હતાં. જોકે, તેમની પાસે માત્ર 12 પ્રાણીઓ આવ્યા હતા. એટલે ઇનામ સ્વરૂપે તેમણે જે ક્રમ સાથે પ્રાણીઓ આવ્યાં, તે ક્રમ અનુસાર વર્ષનું નામકરણ કર્યું. 

'યર ઑફ પિગ' દરમિયાન કોનો જન્મ થયો હતો?

ચિયાંગ કેઈ-શેક (પૂર્વ ચાઇનીઝ નેતા)થી માંડીને હિલેરી ક્લિંટન, જર્મન લેખક થૉમસ મૅનથી માંડીને હૅનરી કિસિંગર, અર્નેસ્ટ હૅમિંગવેથી ઝેંગ હી (ચીનના પ્રખ્યાત પ્રવાસી) જેવાં ઇતિહાસકારો, રાજનેતાઓ અને સાહિત્યકારોનો આ રાશિ અંતર્ગત જન્મ થયો હતો. 

તેનો એ મતલબ નથી કે આ બધાંનો જન્મ એક જ વર્ષમાં થયો હતો. 

યર ઑફ પિગ દર 12 વર્ષે આવે છે. આ પહેલાં યર ઑફ પિગ 2007, 1995, 1983... પ્રમાણે આવ્યું હતું. 

પ્રવાસ માટે ખૂબ વ્યસ્ત સમય

કુંભ મેળામાં 12 કરોડ જેટલા લોકો એકઠા થાય છે. તેની સરખામણીએ ચાઇનીઝ ન્યૂ યરમાં આ આંકડો ખૂબ મોટો છે. 

ચાઇનીઝ ન્યૂ યર દરમિયાન કરોડો લોકો દેશમાં ફરે છે. 

આ સમયે વાહનવ્યવ્હારની માગ વધી જાય છે કેમ કે મોટાભાગના યુવાનો મોટા...